CELEX: E2009P0002
Language: fi
Date: 2009-02-06 00:00:00
Title: EFTAn valvontaviranomaisen 6 päivänä helmikuuta 2009 Islantia vastaan nostama kanne (Asia E-2/09)

19.2.2009   
            
            
               FI
            
            
               Euroopan unionin virallinen lehti
            
            
               C 41/32
            
         EFTAn valvontaviranomaisen 6 päivänä helmikuuta 2009 Islantia vastaan nostama kanne
   (Asia E-2/09)
   (2009/C 41/10)
   EFTAn valvontaviranomainen, rue Belliard 35, B-1040 Bryssel, asiamiehinään Bjørnar Alterskjær ja Ólafur Jóhannes Einarsson, on nostanut 6 päivänä helmikuuta 2009 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta:
   
               1.
            
            
               
                  toteamaan, että Islannin tasavalta on laiminlyönyt Euroopan talousalueesta tehdyn sopimuksen 7 artiklan mukaiset velvoitteensa, koska se ei ole ryhtynyt tarvittaviin toimenpiteisiin saattaakseen ETA-sopimuksen liitteessä XIII olevan VI luvun 66s kohdassa tarkoitetun säädöksen (komission asetus (EY) N:o 593/2007, annettu 31 päivänä toukokuuta 2007, Euroopan lentoturvallisuusviraston perimistä maksuista ja palkkioista), sellaisena kuin se on mukautettuna ETA-sopimukseen sopimuksen pöytäkirjalla 1, osaksi sisäistä oikeusjärjestystään säädetyssä määräajassa;
               
               ja
            
         
               2.
            
            
               
                  määräämään Islannin tasavallan maksamaan oikeuskäsittelystä aiheutuvat kustannukset.
               
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Käsiteltävänä oleva asia koskee Euroopan lentoturvallisuusviraston perimistä maksuista ja palkkioista annettua EY:n asetusta.
            
         
               —
            
            
               ETA-sopimuksen 7 artiklassa määrätään seuraavaa:
               
                  ”Tämän sopimuksen liitteissä tai sekakomitean päätöksissä tarkoitetut taikka niihin sisältyvät säädökset sitovat sopimuspuolia, ja ne ovat osa tai ne on sisällytettävä osaksi sopimuspuolten sisäistä oikeusjärjestystä:
               
               
                           a)
                        
                        
                           
                              ETY:n asetusta vastaava säädös on saatettava sellaisenaan osaksi sopimuspuolten sisäistä oikeusjärjestystä;
                           
                        
                     
                           b)
                        
                        
                           
                              ETY:n direktiiviä vastaavan säädöksen osalta sopimuspuolten viranomaiset voivat valita täytäntöönpanon muodon ja menetelmän.”
                           
                        
                     
         
               —
            
            
               EFTAn valvontaviranomainen katsoo, ettei Islannin hallitus ole saattanut tätä asetusta osaksi sisäistä oikeusjärjestystään säädetyssä määräajassa.